jkorsvik/nowiki_second_scrape_merged huggingface dataset:
Allan Andreas Johansen

Allan Andreas Johansen (født 13. mai 1947) er en norsk politiker fra Rana kommune. Allan Johansen er innvalgt i Rana kommunestyre, hvor han har sittet i formannskapet siden 2003. Etter kommunevalget 2011 ble han valgt til varaordfører i Rana, i et partipolitisk samarbeid mellom Høyre og Fremskrittspartiet.Allan Johansen er daglig leder og aksjonær i Sug- og Spyleteknikk AS i Mo i Rana.
Den 16. august 2021 ble han kastet ut av eget parti etter å ha aktivt oppfordret velgere til å ikke stemme på Fremskrittspartiet.


== Referanser ==
Trond Jære

Trond Nylende Jære (født 25. juli 1961) er en norsk gårdbruker og politiker (Sp).
I årene 1999–2006 var han ordfører i Rennebu kommune, hvor Senterpartiet ved kommunestyrevalget i 2003 fikk 46,8 prosent av stemmene. Bjørn Rogstad var fungerende ordfører 2005–2006. Foran stortingsvalget i 2005 ble Jære foreslått som Senterpartiets 1. kandidat til Stortinget fra Sør-Trøndelag av nominasjonskomiteen, men måtte på nominasjonsmøtet se seg slått av Ola Borten Moe. Jære var 1. vararepresentant til Stortinget 2005–2009 og styreleder i det regionale utviklingsprogrammet «Blilyst» 2002–2005.


== Referanser ==


== Eksterne lenker ==
(no) Trond Jære hos Stortinget 
(no) Trond Jære hos Norsk senter for forskningsdata
Torill Øyunn Hanssen

Torill Øyunn Hanssen (født 22. september 1955 i Namsos) er en norsk politiker (Fremskrittspartiet) fra Rana kommune. Torild Hanssen har sittet i kommunens kulturstyre og skolestyre (1987–1991) og har vært innvalgt i Rana kommunestyre siden 1991. Der har hun hatt plass i formannskapet siden 2007. Hun var sittet i Ranas utvalg for kultur- miljø og næring siden 2007.
Hanssen var vararepresentant for FrP i Nordland til Stortinget og møtte i 2006–2007. Hun har vært vararepresentant i Nordland fylkesting siden 1995, og representant siden 1999.


== Referanser ==
The God Complex

«The God Complex» er den ellevte episoden av den sjette sesongen av den britiske science fiction TV-serien Doctor Who, og skal først premiere på BBC One og BBC America 17. september 2011.


== Handling ==
Trioen ankommer på et hotell hvor innredningen av rommene forandres innimellom. Hotellet inneholder også rom som holder den største frykten fra hver besøkende.


== Produksjon ==
Toby Whithouse lagde originalt en ide for sesong 5 med et hotell med rom som froandre seg. Steven Moffat mente at det var for mange episoder hvor karakterene løper gjennom korridorer i den serien fra før, så Whithouse skrev "The Vampires of Venice" istedenfor, og "The God Complex" ble dyttet inn i den neste sesongen. Ideen om å ha en Minotaur som et monster kom fra Whithouses lidenskap for Gresk mytologi.David Williams, som spiller Gabbis i episoden, var tidligere med i lyd dramaet om Den femte Doktoren, Phantasmagoria hvor han spilte både Quincy Flowers and Ned Cotton.


== Referanser ==
Eh, Eh (Nothing Else I Can Say)

«Eh, Eh (Nothing Else I Can Say)» er en sang av Lady Gaga, og den tredje singelen fra hennes debutalbum The Fame. Singelen ble lansert 10. januar 2009.


== Format og sporliste ==


== Referanser ==
Embetsmannskandidat på provinsnivå

Provinskandidat, eller embetsmannskandidat på provinsnivå (tradisjonell kinesisk: 舉人, forenklet kinesisk: 挙人, pinyin: jǔrén), eller «anbefalt mann», var en tittel som ble benyttet i eldre tider i Kina i forbindelse med rekruttering til offentlige embeter. Tittelen har hatt forskjellig innhold til forskjellige tider.


== Under Han-dynastiet (ca 200 f.Kr. - 200 e.Kr.) ==
Under Han-dynastiene var det ingen eksamen til grunn for utvelgelsen av kandidatene, som ble utvagt av en administrativ leder i de enkelte fyrstedømmer.


== Under Tang- og Song-dynastiene (ca. 600 - ca. 1200) ==
Under Tang- og Song-dynastiene ble tittelen benyttet om kandidater som hadde avlagt Jìnshì-eksamenen (進士科). 


== Under Ming- og Qing-dynastiene ca 1400 - ca. 1900 ==
Etter Wang Anshis reformer fikk tittelen Jìnshì-eksamenen (進士科) den status den hadde under Ming- og Qing-dynastiet, altså en sentralt administrert, høyere embetseksamen, og kandidater som hadde bestått Xiāngshì-eksamenen (郷試) fikk i stedet tittelen 舉人. Xiāngshì-eksamenen (郷試) ble administrert på provinsnivå hvert tredje år.
Uniformt polyeder

Et uniformt polyeder er innen geometri et polyeder hvor alle sider er regulære og alle hjørner er like.
De konvekse uniforme polyedrene er følgende figurer:

5 platonske legemer
13 arkimediske legemer
Et uendelig antall prismer
Et uendelig antall antiprismer


== Platonske og arkimediske legemer ==
Halofytt

Halofytter (saltvannstolerante planter, av gresk "Halos"; salt, "Phyton"; planter) er en betegnelse på planter som er tilpasset miljøer hvor de må tåle høy saltkonsentrasjon eller salt sjøsprøyt, altså i den epilittorale eller littorale sonen på havstrender eller på steder med saltutfelling i innlandet, typisk i steppe- og ørkenstrøk.
En skiller mellom faktultative halofytter som også kan vokse på steder uten salt, og obligate halofytter som er avhengig av salt.


== Metoder for salttoleranse ==
Det finnes mange metoder planter bruker for å tilpasse seg høy saltkonsentrasjon i nærmiljøet, de fleste forsøker på en eller annen måte å kvitte seg med saltpartikler eller strenge det ute. De må til en hver tid redusere vanntap for at ikke saltkonsentrasjonen skal bli for høy. Mange har kjøttfylte blader med store vannfylte celler (som hos sukkulenter som lagrer vann i blad eller stengel), eller tjukke vokslag (kutikula) for å holde saltet ute etter å ha blitt overskylt av sjøvann. De kan også ha færre spalteåpninger per arealenhet enn normalt for å få mindre vanntap, eller ha smale blad med mindre overflate det kan fordampe fra. En annen metode er saltekskresjon via kjertler eller hår (strandkryp, fjærekoll og salturt). En litt mer drastisk metode er salteliminasjon, at planten rett og slett samler opp salt i bladet og kaster blader med økt saltkonsentrasjon.


== Eksempler på halofytter ==
Eksempler er gåsemure, østersurt, strandnellik og salturt.


== Referanser ==
Thomas Enger

Thomas Enger (født 21. november 1973 i Oslo) er en norsk forfatter og journalist. Han vokste opp på Jessheim, men er nå bosatt i Oslo med samboer og to barn.  Han er utdannet journalist og  jobbet i Nettavisen i ni år. Thomas Enger har også tatt idrett grunnfag og historie mellomfag. Han komponerer også musikk.
Han debuterte med boken Skinndød i 2010. Det var den første frittstående boka i en serie på fem bøker om journalisten Henning Juul. Serien er siden solgt til 30 land  og boka ble nominert til eDunnit Award 2012 under CrimeFest 2012. Han har vunnet UPrisen to ganger, først i 2014 for Den onde arven, deretter i 2018 for Killerinstinkt (utgitt året før). Den onde arven er en fantasy bok om en jente som heter Julie, mens Killerinstinkt er en bok i krimsjangeren og er skrevet som et tilbakeblikk av Even. Even forteller om dagene etter kjærestens død i en rettssak mot personen som drepte henne.


== Bibliografi ==
Skinndød, krim, Gyldendal (2009)
Fantomsmerte, krim, Gyldendal (2011)
Blodtåke, krim, Gyldendal (2013)
Den onde arven, ungdomsbok, Gyldendal (2013)
Våpenskjold, krim, Gyldendal (2014)
Banesår, krim, Gyldendal (2015)
Killerinstinkt, ungdomsbok, Kagge (2017)
Nullpunkt, krim, sammen med Jørn Lier Horst, Capitana (2018)
Enkebyen - de bortførte, ungdomsbok, Capitana (2019)
Røykteppe, krim, sammen med Jørn Lier Horst, Capitana (2019)
Slagside, krim, sammen med Jørn Lier Horst, Capitana (2020)


== Referanser ==


== Kilder ==
Presentasjon av Thomas Enger i Forfatterkatalogen på Forfattersentrums nettsider
https://web.archive.org/web/20120310151429/http://www.scandinoir.com/index.php?option=com_content&view=article&id=162%3Athomas-enger&catid=41%3Aauthors&Itemid=165&lang=en
https://web.archive.org/web/20121213190053/http://www.thomasenger.net/


== Eksterne lenker ==
(en) Thomas Enger på Internet Movie Database 
(no) Thomas Enger nominert til krimpris i England
(no) Publikasjoner av Thomas Enger i BIBSYS
Innan jag kände dig

Innan jag kände dig er et studioalbum med den svenske artisten Melissa Horn. Albumet, som ble gitt ut samtidig i hele Norden den 14. september 2011, er artistens tredje. Det inneholder elleve låter på tilsammen 39:54 minutter. Produsent var Ola Gustafsson.


== Sporliste ==
«Destruktiv blues» 3:11
«Jag saknar dig mindre och mindre» 4:31
«Om du letar efter nån» 4:04
«Nåt annat än det här» 2:34
«Under löven» 3:33
«Du är nog den» 4:21
«Den som bländats av ljuset» 3:26
«Mardrömmar» 3:46
«På låtsas» 3:07
«Innan jag kände dig» 3:36
«Det känns ännu sämre nu» 3:44


== Eksterne lenker ==
(en) Innan jag kände dig på Discogs 
(en) Innan jag kände dig på MusicBrainz
Traboule

Traboule (fransk uttrykk fra latin; transambulare eller trabulare: krysse) er spesielle passasjer eller trappehuskonstruksjoner som i tillegg til å forbinde etasjer, også gjør det mulig gå fra en gate til gate og fra en indre gård til en annen. 
Trabouler finnes særlig i den franske byen Lyon, men også i Villefranche-sur-Saône og Saint-Étienne. Traboulene i Lyon er å se i de bakkete, gamle bydelene Vieux Lyon og Croix-Rousse. I Vieux Lyon er traboulene fra renessansen, mens de som finnes i Croix-Rousse ble oppført i det 18. århundret. I Saint-Étienne finnes trabouler i de historiske kvarterene Saint-Jacques og Crêt de Roc.
Traboulene hadde bl.a. den funksjon at silkeveverne kunne transportere stoffene raskt og under tak. 


== Litteratur ==
René Dejean: Traboules de Lyon, histoire secrète d’une ville. édition des Traboules, 2000, ISBN 978-2-911491-33-7
Gérald Gambier: Cours et traboules de Lyon, éditions La Taillanderie, 2005, ISBN 978-2-87629-261-1


== Eksterne lenker ==
(en) Traboules – kategori av bilder, video eller lyd på Commons
Yan Jiaqi

Yan Jiaqi (kinesisk: 嚴家其, født 25. desember 1942 i provinsen Jiangsu i Kina) er en kinesisk politolog som er utviklet seg til å bli politisk dissident med føderalistiske idealer for sitt hjemland.
I 1959 begynte han på Kinas universitet for teknologi og vitenskap, og ble senere direktør for Det kinesiske akademi for samfunnsvitenskaps institutt for politisk forskning. I denne egenskap publiserte han flere essays og artikler om politisk reform. I 1986 publiserte han en «lederskapsteori». Hans mest kjent bok, skrevet sammen med hans kone, handler om kulturrevolusjonen.
Han ble en av Zhao Ziyangs politiske rådgivere i 1980-årene og en av de ledende intellektuelle som støttet studentbevegelsen i 1989. Etter demonstrasjonene på Den himmelske freds plass i 1989 flyktet han til Paris i Frankrike, der han deltok i dannelsen av Føderasjonen for et demokratisk Kina. Han ble valgt til føderasjonens første president. I 1991 ble han utstøtt av det kinesiske kommunistparti. Han har gått inn for at Kina omgjøres til en føderal republikk. 


== Kinesiske verker oversatt til engelsk ==
《Turbulent Decade: A History of the Cultural Revolution》, sammen med Gao Gao， Oversatt og redigert av D.W.Y.Kwok. University of Hawaii Press, Honolulu,1996
《Toward a Democracy China》, oversatt av David S. K.Hong og Denis C. Mair, University of Hawaii Press, Honolulu,1992
《Yan Jiaqi and China’s Struggle For Democracy》, oversatt og redigert av David Bachman og Dali L. Yang. M.E.Sharpe Inc. 1992


== Referanser ==


== Eksterne lenker ==
Alliance Introduction
Ville Wallén

Ville Wallén(født 20. juni 1976 i Helsingfors, Finland) er en finsk tidligere fotballspiller som sist spilte for den finske klubben HJK Helsinki


== Referanser ==


== Eksterne lenker ==
(en) Ville Wallén – Transfermarkt 
(en) Ville Wallén – WorldFootball.net 
(en) Ville Wallén – FBref 
(es) Ville Wallén – as.com 
Spillerprofil hos HJK Helsinki
Cité internationale

Cité internationale er et kvarter i den franske byen Lyon. Det finnes mellom Rhônes venstre bredd og parken Parc de la Tête d'Or og var tidligere Lyons messeområde. Det er nå bebygd med bl.a. Palais des congrès de Lyon, tegnet av Renzo Piano, Lyons samtidskunstmuseum og Interpols hovedkvarter.


== Bildegalleri ==


== Referanser ==


== Eksterne lenker ==
(en) Cité internationale de Lyon – kategori av bilder, video eller lyd på Commons
Gökhan Zan

Gökhan Zan (født 7. september 1981 i Hatay) er en tyrkisk fotballspiller som spiller i Galatasaray. Han spiller vanligvis midtstopper i klubblaget. Han er 191 cm høy og er derfor en god hodespiller. Han kom til Galatasaray i juli 2009 fra byrivalen Beşiktaş på fri transfer. Seniorkarrieren startet i Hatayspor i før han fortsatte til Canakkale Dardanelspor i 2000. I juli 2003 skrev han kontrakt med toppklubben Beşiktaş. Sesongen 2004-2005 var han på utlån til Gaziantepspor. Han debuterte i den tyrkiske toppserien i februar 2006 da franske Jean Tigana var sjef i Beşiktaş.
Han har spilt både på U-19 og U-21 landslagene til Tyrkia før han debuterte på A-landslaget 8. oktober 2005. Pr 16. september 2011 så har han 34 A-lanskamper for Tyrkia.
Kontrakten med Galatasaray går til juni 2014. På transfermarkedet så er han verdsatt til ca 3 millioner Euro.


== Referanser ==


== Eksterne lenker ==
(en) Gökhan Zan – kategori av bilder, video eller lyd på Commons 
(en) Gökhan Zan på Internet Movie Database 
(en) Gökhan Zan – FIFA 
(en) Gökhan Zan – UEFA 
(en) Gökhan Zan – Transfermarkt 
(en) Gökhan Zan – national-football-teams.com 
(en) Gökhan Zan – WorldFootball.net 
(en) Gökhan Zan – Soccerbase.com 
(en) Gökhan Zan – FootballDatabase.eu 
(en) Gökhan Zan – EU-Football.info 
(tr) Gökhan Zan – Mackolik.com 
(en) Gökhan Zan – Tyrkias fotballforbund 
Gökhan Zan på Twitter 
Gökhan Zan på Instagram
Candidatus realium

Candidatus realium eller candidata realium (forkortet cand.real.) er en høyere akademisk grad i Norge, avlagt i matematisk-naturvitenskapelige fag. Graden eksisterte til midten av 1980-tallet, da den ble erstattet av cand.scient. Cand. real. var da graden ble avskaffet normert til 6 års studier, men hadde en lang tradisjon for omfattende hovedoppgaver som holdt et høyt forskningsmessig nivå, og i praksis brukte mange lengre tid på graden. Tidligere hadde ikke graden noen formell tidsnormering, men 6–8 år var vanlig. Av denne grunnen har graden blitt sammenlignet med amerikansk PhD; bl.a. oversetter Johan Galtung sin cand. real.-grad til engelsk som PhD. Bakgrunnen for innføringen av graden cand.scient. var ønsket om en kortere grunnutdannelse innen realfag enn cand.real. innebar; cand.scient. var normert til ett år mindre.
Tobienborg Fotballklubb

Tobienborg Fotballklubb (stiftet 25. september 1994) er en norsk fotballklubb fra Lund i Kristiansand.


== Tabell ==


== Eksterne lenker ==
Offisielt nettsted
Lennart Lidström

Lennart Lidström (født Karl Lennart Lidström 25. september 1950 i Glommersträsk, Lappland, Sverige) er en norsksvensk dramatiker bosatt i Oslo. Lidström kom til Norge i 1976 etter å ha jobbet som journalist og musikk og drevet med teater i en liten teatergruppe i Stockholm.Lidström har dramatikerutdannelse fra professor Rudolf Penka i Stockholm og ved Eugene O'Neill Theatre Centre i USA.Han har skrevet stykker for Tramteatret, Piratteatret, Nordland Teater, Telemark Teater, Radioteatret, NRK fjernsyn (blant annet Vill, Villere, Villaveien), Hålogaland Teater, Nationaltheatret, Hedmark Teater/Teater Innlandet, Dameteater & Sønn og andre frie teatergrupper.
Han står blant annet bak fire av de fem største suksessene i Hålogaland teaters historie: Oluf, Vett og Uvett, Den fordømte Nordlendingen og Hemmel og Hav.Han har undervist ved Statens teaterhøgskole og Teaterhögskolan i Stockholm, og har sittet i styret i Norske Dramatikeres Forbund og ved Det Åpne Teater.
I 2011 ble han tildelt Ibsenprisen for stykket Pingviner i Sahara først satt opp på Teater Innlandet 22. januar 2010, og senere gjestespilt ved Det Norske Teater og Nationaltheatret.


== Oppsetninger ==
Kniv-Karlsen. Urpremiere 23. oktober 1980 på Nationaltheatret. Utgitt i bokform 1981.
Viva Villaveien! (1989)
Milde himmel, Det Åpne Teater 1993, NRK fjernsyn 1995
Vett og uvett, Hålogaland Teater 1994
Menn kan, Hålogaland Teater 1995
Havet, døden og fettsugingen (med Liv Aakvik), A/S Dameteater & Søn, 1995
Hemmel og hav (med Asbjørn Dybwad), Hålogaland Teater 2001
Æ har hørt det meste, Kulturhuset Harstad, 2002
På Y-Fronten intet nytt (med Reidar Eriksson), utendørsspill, Garvsyra HB, Östersund, Sverige 2003
Här härskar ingen (med Reidar Eriksson), Garvsyra HB, Östersund, Sverige 2003
Til min mann (med Finn Carling/Louis Muinzer/Monna Tandberg), Nationaltheatret 2004
Nyköpings gästabud – dagen därpå, Teater Sörmland, Sverige 2004, 2005
Kvinnor på en bro, Svenska Riksteatern, Stockholm 2004, Kvinner på en bro, Hålogaland Teater 2008.
Sørbøe & Figenschow tolker Arntzen (med Finn Arve Sørbøe/Kristian Fr. Figenschow), umorkameratene Nord-Norge 2005
Hemlagat, Garvsyra AB 2005, oppført på turné i Sverige 2005
Pingviner i Sahara, Hedmark Teater/Teater Innlandet, urpremiere i Vågå 2010
To Kerrs Pink og en Mandel, Teater Innlandet, Hamar 2010


== Referanser ==


== Eksterne lenker ==
(no) Lennart Lidström hos Nationaltheatret 
(no) Lennart Lidström hos Sceneweb
St. Elisabeths hospital (Trondheim)

St. Elisabeths hospital er et tidligere sykehus ved bydelen Ila i Trondheim som ble opprettet i 1887 i regi av St. Elisabeth-ordenen og som fungerte frem til nedleggelsen i februar 2010.


== Historie ==
I 1874 kjøpte Den katolske kirke den 37 dekar store eiendommen Abelsborg ved Ila og oppførte deretter i perioden 1877–1880 et kombinert bolig-, skole- og kirkebygg (tegnet av arkitekt Carl Julius Bergstrøm) på den nåværende eiendommen i Hans Nissens gate nummer 3. Kirken, under navnet Jesu Hjerte kirke, ble den første bygningen på eiendommen og ble vigslet i 1878. I perioden fra 1880 ble det besluttet å oppføre et sykehus i sammenheng med den første bygningen, og denne stod ferdig i 1887. Sykehuset med fem sengeplasser tilhørte kirken og ble drevet av St. Elisabethsøstrene, som var en kongregasjon innen Fransiskanerordenen oppkalt etter Elisabeth av Thüringen.
Etter århundreskiftet ble sykehuset en del av St. Elisabethsøstrenes eiendom, og i 1908 ble sykehuset ombygd etter tegninger av arkitekt Axel Guldahl. Etter denne ombygningen ble kirken omgjort til kapell, mens sykehuset fikk mellom 50 og 60 sengeplasser drevet av elleve søstre og en prest. Sistnevnte hadde samtidig tjeneste som sogneprest for Jesu Hjerte kirke frem til 1929. Sykehusets søstre bodde etter denne ombygningen på hybler i byggets fjerde etasje. Sykehuset ble senere utvidet en rekke ganger, hvor siste større utvidelse skjedde i 1953. Bygningen hadde da et areal på om lag 6 100 kvadratmeter. I 1970 ble sykehuset lagt under Sør-Trøndelag fylke og Regionsykehuset i Trondheim, mens St. Elisabethsøstrene drev sykehuset frem til 1982. Etter dette ble St. Elisabeth hospital drevet som hjerteklinikk og klinikk for dagkirurgi under St. Olavs hospital.


== Nyere tid ==
I februar 2010 ble driften ved St. Elisabeth hospital flyttet til St. Olavs hospital på Øya, og eiendomsmassen ble deretter forberedt for salg. I juni 2012 ble det klart at St. Elisabeth var solgt til Nidaros Bolig for 34 millioner kroner, og at de fremtidige planene for bygget var å omregulere eiendommen fra sykehus til leiligheter med mellom 70 til 90 utleieleiligheter. I mellomtiden ble det lagt inn en kommunal søknad om midlertidig brukstillatelse for å tilpasse St. Elisabeth om til om lag 100 studentboliger.


== Referanser ==


== Litteratur ==
Bratberg, Terje T. V. (2008). Trondheim byleksikon. Oslo: Kunnskapsforlaget. s. 462–463. ISBN 978-82-573-1762-1.
HSL 3

HSL 3, en forkortelse for Hogesnelheidslijn 3, er en høyhastighetsbane som går mellom Liège i Belgia og Aachen i Tyskland. Strekningen har en topphastighet på 260 km/t og er del av høyhastighetsforbindelsen Paris – Brussel – Köln.
Strekningen blir trafikkert av Thalys og ICE. De konvensjonelle jernbanestrekningene i Belgia har et annet kjørestrømsystem, derfor må disse togene være i stand til å skifte system for å kunne kjøre gjennom Liège.


== Linjekart ==


== Eksterne lenker ==
(en) HSL 3 – kategori av bilder, video eller lyd på Commons
Bhimsen Joshi

Bhimsen Joshi (født 4. februar 1922 i Gadag i Karnataka, død 24. januar 2011 i Pune) var en indisk sanger innen hindustansk klassisk musikk.Joshi holdt sin første offentlige opptreden som 19-åing. I 1943 flyttet han til Mumbai. Han arbeidet som musiker i All India Radio. I 1944 spilte inn sin første plate med sanger på kannada og hindi.Joshi ble i 2008 hedret med Bharat Ratna, Indias fremste utmerkelse. Han ble tildelt utmerkelsene Padma Shri i 1972, Padma Bhushan i 1985 og Padma Vibhushan i 1991. Joshi omtales med hedersbetegnelsen pandit.


== Referanser ==


== Eksterne lenker ==
(en) Bhimsen Joshi – kategori av bilder, video eller lyd på Commons 
(en) Bhimsen Joshi på Internet Movie Database 
(en) Bhimsen Joshi på Apple Music 
(en) Bhimsen Joshi på Apple Music 
(en) Bhimsen Joshi på Discogs 
(en) Bhimsen Joshi på MusicBrainz 
(en) Bhimsen Joshi på Spotify 
Nekrolog i The Economist
Hungryalisme

Hungryalisme (bengalsk:  হাংরি জেনারেশান, engelsk: Hungry generation) var en bengalsk avant garde litteraturbevegelse. Den ble startet i 1961 av Malay Roy Choudhury,Shakti Chattopadhyay, Samir Roychoudhury og Debi Roy alias Haradhon Dhara, i dag kjent som Hungrykvartetten, i Kolkata, India. Senere sluttet minst 40 andre forfattere seg til bevegelsen. De arbeidet radikalt med språket og vokubalaret i forhold til datidens etablerte forfattere, og utfordret kolonial tenkemåte. Elleve forfattere fra bevegelsen ble fengslet.


== Kjente hungryalister ==
Malay Roy Choudhury
Shakti Chattopadhyay
Samir Roychoudhury
Debi Ray
Pradip Choudhuri
Subimal Basak
Tridib Mitra
Basudeb Dasgupta
Falguni Ray
Utpalkumar Basu
Binay Majumder
Sandipan Chattopadhyay
Anil Karanjai
Subhas Ghose
Subo Acharya
Saileswar Ghose


== Litteratur ==


=== Avhandlinger ===
Hungry, Shruti And Shastravirodhi Movements av Dr Uttam Das, published by Mahadiganta Publishers, Baruipur, South 24 Pargana, West Bengal, India. (1986).
Hungryalist Manifestoes by Ebaul Haque, published av Abar Eshechhi Phirey Publishers, Murshidabad, West Bengal, India (2007).
Hungryalist Movement and Anti-Establishment av Prof Swati Banerjee from Rabindra Bharati University, Kolkata (2007).
Hungryalist Movement And Malay Roy Choudhury av Dr. Bishnu Chandra Dey from Assam University, Silchar, Assam, India ( 2007 ).


== Eksterne lenker ==
TIME magazine Arkivert 2. februar 2012 hos Wayback Machine.
Hungryalistiske Photo
Allen Ginsberg & Hungryalisme
Intervju av Malay Roy Choudhury
Edva Jacobsen

Edva Jacobsen (født 31. august 1964) er en færøysk politiker (Sb.) og næringslivskvinne fra Fuglafjørður.
Hun kom inn på det færøyske Lagtinget i 2010, som vara for næringsminister Johan Dahl. Fra 2011 til 2015 var hun innvalgt på Lagtinget på eget mandat. Fra 2019 møter hun som vara for helseminister Kaj Leo Johannesen.Hun begynte i 1983 i lære i Føroya Banki. Hun har praktisk bankutdannelse med fordypning i finansstyring. Hun var kunderådgiver ved filialen i Fuglafjørður frem til hun ble valgt inn på Lagtinget. Hun har siden arbeidet innen havbruksnæringen. Hun er ansatt ved finans- og personalavdelingen i Bakkafrost.Hun har vært virksom innen idretten og indremisjonen.


== Referanser ==